DB LIVE | 12 AUGUST 2016 | Nitin Gadkari flags off cargo vessels for pilot run
Channel: DB Live
Date: 2016-08-12

केंद्रीय सड़क परिवहन एवं जहाजरानी मंत्री नितिन गडकरी ने आज मालवाहक जलपोत को वाराणसी से हरी झंडी दिखाकर रवाना किया। दो जहाज मारुति कंपनी की गाड़ियों को लेकर जलमार्ग से कोलकाता के लिए रवाना किए गए। जलपोत राजघाट के पास स्थित अवधूत भगवान राम घाट से कोलकाता के लिए रवाना किया गया। इस मौके पर गडकरी ने कहा कि वाराणसी में इतिहास बना है। इससे बांग्ला देश तक व्यानपार बढ़ेगा। रोड मार्ग से 1.5 तो रेल मार्ग से 1 रुपया लगता है। अब जल मार्ग से 20 पैसा लगेगा। बता दें, गंगा में जल परिवहन का नरेंद्र मोदी का ये ड्रीम प्रोजेक्ट है। इसमें एक जहाज 1400 और दूसरा 300 टन का होगा। बड़े जहाज में बिल्डिंग मैटेरियल होगा, तो छोटे जहाज में मारुति कार होंगी। आपको बता दें, 4200 करोड़ रुपए की इस परियोजना के तहत इलाहाबाद से हल्दिया तक जल मार्ग विकसित किया जाना है। वासुदेव गंगा में चलने वाला पहला जहाज है, जो 1500 टन का बिल्डिंग मैटेरियल लेकर कोलकाता जाएगा। गडकरी ने आगे बताया कि 450 करोड़ से फरक्काो में वाटर गेट बनेगा और वाराणसी में एयरपोर्ट जैसा टर्मिनल बनेगा। इसके लिए वर्ल्‍ड बैंक ने 4200 करोड़ पास कर दिए है। इससे मछुआरों को रोजगार मिलेगा।